stanford-oval/wikipedia huggingface dataset:
פייר שפר

| --- | --- |

 לידה:  14 באוגוסט 1910 נאנסי, צרפת 
 פטירה:  19 באוגוסט 1995 (בגיל 85) אקס-אן-פרובאנס, צרפת 
 שם לידה:  Pierre Henri Marie Schaeffer 
 מקום קבורה:  Delincourt 
 מוקד פעילות:  צרפת 
 תקופת הפעילות:  1942–1990 (כ־48 שנים) 
 מקום לימודים:  אקול פוליטקניק, Supélec, Lycee Notre-Dame Saint-Sigisbert 
 זרם:  musique concrète instrumentale 
 סוגה:  מוזיק קונקרט 
 שפה מועדפת:  צרפתית 
 חברת תקליטים:  Groupe de Recherches Musicales 
 בן או בת זוג:  Jacqueline Schaeffer 
 פרסים והוקרה:  פרס סנט-בב (1969)  Qwartz Electronic Music Awards 
 פרופיל ב-IMDb
 
פייר אנרי מארי שפר (בצרפתית: Pierre Henri Marie Schaeffer;‏ 14 באוגוסט 1910 – 19 באוגוסט 1995) היה מלחין, חוקר, שדרן רדיו, מהנדס, מוזיקולוג ואקוסטיקן צרפתי. בזכות עבודתו החדשנית הן במדעים - בעיקר תקשורת ואקוסטיקה - והן בתחומי אמנות שונים, במוזיקה, בספרות ובהגשה ברדיו לאחר מלחמת העולם השנייה, לצד פעילותו כמתנגד לנשק גרעיני וכמבקר תרבות, זכה שפר להכרה רחבת ממדים בתקופת חייו.
בין כל שלל היצירות והמיזמים שעסק בהם, שפר מוכר ונודע כיום ברבים בעיקר בזכות הישגיו בתחום המוזיקה האלקטרונית והנסיונית, הממוקד בתפקידו כמפתח הראשי של צורה ייחודית ומוקדמת של מוזיקה אוונגרדית, הנודעת בשם מוזיקה קונקרטית. מקור הסוגה בניצול טכנולוגיה מוזיקלית שפותחה בימים שלאחר התקופה הנאצית בגרמניה, בהמשך לקידום המוזיקה האלקטרו-אקוסטית והאקוסמאטית.
בכתביו של שפר (הכוללים מאמרים כתובים ומשודרים, ביוגרפיות, רומנים קצרים, מספר ניכר של מסות מוזיקליות ומחזות אחדים) ניכרת במקרים רבים נטייה לפיתוח הסוגה הזו, לצד תאוריה ופילוסופיה של מוזיקה בכלל.
כיום נחשב שפר לאחד המשפיעים ביותר בקרב העוסקים במוזיקה נסיונית, אלקטרו-אקוסטית ומתוך כך אלקטרונית, בהיותו המלחין הראשון שעשה שימוש במספר רב של טכניקות הקלטה ודגימה מודרניות, המשמשות כיום בכל רחבי העולם כמעט את כל חברות ההקלטה. מאמציו השיתופיים נחשבים כיום לאבני-דרך בתולדות המוזיקה האלקטרונית והנסיונית.
קריירה

בשנת 1934 נכנס שפר למשרתו הראשונה כטכנאי טלקומוניקציה בשטרסבורג. אחרי נישואיו עבר לפריז, שם החל לעבוד ב-1936 בקריינות והגשה ברדיו צרפת. בתקופת עבודתו שם החל להתעניין במוזיקה תוך שילוב הידע הטכני שלו בהתלהבותו לצליל. בעבודתו בתחנת השידור ערך שפר ניסויים בתקליטים ובמבחר אביזרים אחרים - הצלילים המופקים מהם והשימוש בצלילים אלה - אחרי ששכנע את הנהלת התחנה לאפשר לו להשתמש במכשור שלהם. 
תקופה זו של חיפש והתנסות הייתה חשובה להתפתחותו של שפר, כיון שהעלתה אל פני השטח הרבה שאלות יסוד באשר לגבולות הביטוי המוזיקלי המודרני.
ב-1942 ייסד אולפן ניסויים אקוסטי והחל לערוך ניסויים ביצירות שהתבססו על צירופי צלילים מוקלטים. המונח שטבע ליצירות אלה היה "מוזיקה קונקרטית". יצירתו הראשונה בסוגה זו הייתה "Étude aux chemins de fer", שעשתה שימוש בקולות רכבות. שידורה הראשון, יחד עם עוד ארבע יצירות, התקיים בפריז ב-5 באוקטובר 1948.
בשנת 1949 החל לעבוד עם המלחין פייר אנרי. ב-1951 הקימה תחנת הרדיו הפריזאית אולפן הקלטות ראשון למוזיקה אלקטרונית בניהולו של שפר.
בשנים 1959 עד 1975 היה מנהל מחקר ברשת השידור ובשנים 1968 עד 1976 כיהן כפרופסור למוזיקה בקונסרבטואר של פריז.
יצירות > מוזיקה

כל יצירותיו המוזיקליות של שפר, הן "קונקרטיות" והן אחרות" הוקלטו לפני הופעת התקליטור, על גבי קלטות שמע או על צורה ארכאית יותר של סרט מגנטי. ההפצה ההמונית של יצירתו הייתה מוגבלת במקרה הטוב, וכל יצירה נועדה, במונחים של שפר עצמו, להציג לפני הקהל הרחב צורת מוזיקה, שהייתה חדשה ומהפכנית במידה זו או אחרת בעיניו. להפקה המקורית של יצירתו המשווקת הייתה אחראית "קבוצת מחקר מוזיקלי" (Groupe de Recherches Musicales), כיום בבעלות ובהפעלת INA, "המכון האודיו-ויזואלי הלאומי", החברה שיצר תחילה סביב יצירותיו הוא. מוזיקה אחרת הושמעה בשידור חי (הואיל ושפר עצמו היה בעל עמדת חשיבות ברדיו הצרפתי) ו/או בוצעה ב"קונצרט" חי. רצועות נפרדות אף הגיעו לשימושם של אמנים אחרים, ויצירתו של פייר שפר כיכבה בהצגות פנטומימה ובלט. עכשיו, לאחר מותו, קיבלו חברות הפקה שונות, כמו "דיסק אדה" ו"פונורגיה נובה" את הזכויות להפצת יצירתו.
להלן רשימת יצירותיו המוזיקליות של פייר שפר:
Concertino-Diapason (1948; collaboration with J.J. Grünewald)
Cinq études de bruits (1948)
Suite pour 14 instruments (1949)
Variations sur une flûte mexicaine (1949)
Bidule en ut (1950; collaboration with Pierre Henry)
La course au kilocycle (1950; radio score, collaboration with Pierre Henry)
L'oiseau r.a.i. (1950)
Symphonie pour un homme seul (1950; collaboration with Pierre Henry; revised versions in 1953, 1955, and 1966 (Henry))
Toute la lyre (1951; pantomime, collaboration with Pierre Henry. Also known as Orphée 51)
Masquerage (1952; film score)
Les paroles dégelées (1952; music for a radio production)
Scènes de Don Juan (1952; incidental music, collaboration with Monique Rollin)
Orphée 53 (1953; opera)
Sahara d'aujourd'hui (1957; film score, collaboration with Pierre Henry)
Continuo (1958; collaboration with Luc Ferrari)
Etude aux sons animés (1958)
Etude aux allures (1958)
Exposition française à Londres (1958; collaboration with Luc Ferrari)
Etude aux objets (1959)
Nocturne aux chemins de fer (1959; incidental music)
Phèdre  (1959; incidental music)
Simultané camerounais (1959)
Phèdre (1961)
L'aura d'Olga (1962; music for a radio production, collaboration with Claude Arrieu)
Le trièdre fertile (1975; collaboration with Bernard Durr)
Bilude (1979)
יצירות > הרצאות משודרות

פרט למוזיקה שלו, שיצאה לאור והתפרסמה ברבים, ניהל שפר באמצעות רדיו צרפת כמה מצגות, שיוחדו בעיקר למוזיקה קונקרטית. אף כי השידורים האלה הכילו קטעי מוזיקה משל שפר, אין זה נכון לתאר אותן כחלק מן הקו העיקרי של תפוקתו המוזיקלית. זאת משום ש"מאמרי" הרדיו, כפי שכונו, היו בעיקר הרצאות על הפילוסופיה של שפר בנושא תאוריות המוזיקה שלו ולא יצירות בזכות עצמן.
ואלה ההרצאות המשודרות של שפר:
"הקליפה שתוכה כוכבי לכת" (1944)
"קנטטה לאלזס" (1945)
"שעה של העולם" (1947)
"מקלודל לבראנקז" (1953)
"עשר שנים של מאמרי רדיו מן האולפן במועדון מאמרים: ‏ 1942-1952 (1955)
יצירות > מבחר כתבים

יצירתו הכתובה של שפר מקיפה סוגות שונות, הן סיפורת והן עיון. עיקר כתיבתו כולל מסות ומאמרים, אך הוא כתב גם ביקורת קולנוע ושני מחזות. שפר, שהיה קתולי אדוק, כתב את Clotaire Nicole, סיפור נוצרי, שיצא לאור ב-1938, ואת "טוביאס", שיצא לאור ב-1939, מחזה על בסיס דתי.
יצירות > סיפורת > רומנים וסיפורים קצרים

Chlothar Nicole (1938)
"שומר הר הגעש" (1969)
"פרלוד, כוראל ופוגה" (1981)
יצירות > מחזות

"טוביאס" (1939)
"משחקים חילוניים" (1946)
יצירות > עיון

"אמריקה, אנו מתעלמים ממך" (1946)
"היסוד הלא-חזותי בסרטים" (1946)
"בחיפוש אחר מוזיקה קונקרטית" (1952)
"מוזיקה ואקוסטיקה" (1967)
הערות שוליים

↑  "פייר שפר", מילון גרוב למוזיקה ומוזיקאים אונליין
↑  "פייר שפר", שם
| --- | --- |
בקרת זהויות :  NLI: 987007599369205171  PLWABN: 9810561973905606  BNE: XX989982  BnF: cb13899458d (data)  CiNii: DA06614956  GND: 11917989X  ISNI: 0000 0001 2096 8738  LCCN: n81003306  MusicBrainz: cc48f77c-32c5-46e1-9f35-119d61671e1b  NKC: js20060324015  NLG: 235057  NTA: 071186557  SNAC: w6258xdr  SUDOC: 027609189  Trove: 1236445  VIAF: 112592291   WorldCat (עם VIAF): 112592291 
שפר מציג את האקוסמוניום.
צ'אכאפולי

| --- | --- |

 
 מאכלים
 סוג:  מנת כבש 
 מטבח:  גאורגי
 אזור מוצא:  אירופה
 מוצא:  גאורגיה גאורגיה
 מרכיבים עיקריים:  בשר כבש, טקמאלי ומים
 
צָ'אכָּאפּוּלִי (בגאורגית: ჩაქაფული; באנגלית: Chakapuli) הוא תבשיל בשר הנפוץ במטבח הגאורגי.
התבשיל מורכב מבשר כבש, בצל, עלי טרגון, שזיפי טקמאלי (אנ') ויין לבן, ואת אלה מבשלים יחד למשך שעה וחצי.
מלבד הגרסה הבשרית, ניתן להכין את התבשיל עם פטריות כתחליף לבשר.
הערות שוליים

↑  About Food – Chakapuli (Georgian: ჩაქაფული), Georgia About, ‏22 במאי 2013 (באנגלית)
↑  צ'אכאפולי, באתר Omegatour
פנינה רוזנבלום (מפלגה)

| --- | --- |
 מדינה:  ישראל 
 מנהיגים:  פנינה רוזנבלום
 תקופת הפעילות:  1999
 אותיות:  פ
 שיא כוחה:  לא נבחרה לכנסת
 
מפלגת פנינה רוזנבלום הייתה מפלגה בראשותה של אשת העסקים ודוגמנית העבר פנינה רוזנבלום. המפלגה הוקמה ב-1999, לקראת הבחירות לכנסת החמש עשרה ולראשות הממשלה, התמודדה לכנסת במערכת בחירות זו בלבד ולא נכנסה לכנסת, אולם המפלגה הייתה קרובה לעבור את אחוז החסימה.
בראשית 1997 הודיעה פנינה רוזנבלום שתרוץ לכנסת ברשימה עצמאית. בקמפיין שלה לכנסת התמקדה בין היתר בנושאים כמו קידום נשים.
בבחירות זכתה המפלגה ל-44,953 קולות, כ-4,500 קולות מתחת לאחוז החסימה (49,641 קולות).
המפלגה חתמה על הסכם עודפים (שלא התממש) עם מפלגת כח לגמלאים, שאף היא לא עברה את אחוז החסימה (קיבלה 37,525 קולות).
בשנים שלאחר מכן התמודדה רוזנבלום במסגרת הליכוד. בבחירות לכנסת ה-16 שובצה במקום ה-39, ובדצמבר 2005, לאחר התפטרותו של צחי הנגבי מהכנסת, הושבעה כחברת כנסת, וכיהנה עד אפריל 2006.
נכון ל-2023 המפלגה אינה פעילה אך עדיין רשומה ברשם המפלגות.
מועמדים

מועמדי המפלגה לכנסת ה-15 (1999)
| מקום | המועמד/ת | אודות המועמד/ת |
| --- | --- | --- |
| 1 | פנינה רוזנבלום-חיים |  |
| 2 | אברהם בלשניקוב |  |
| 3 | מאשה לובלסקי |  |
| 4 | גליה אלבין |  |
| 5 | משה מושקוביץ |  |
| 6 | עדנה שני |  |
| 7 | נאוה קול |  |
| 8 | יעקב עומרד |  |
| 9 | גיזל כהן |  |
| 10 | בועז שרקנסקי |  |
הערות שוליים

↑  ליטל לוין, 01.03.1998 / שדולת הנשים חלוקה? לגבי פנינה רוזנבלום, באתר הארץ, 1 במרץ 2011
פישמניה

| --- | --- |

 
 מאכלים
 סוג:  קינוח 
 מוצא:  טורקיה 
 מרכיבים עיקריים:  קמח, סוכר לבן 
 
פישמניה (בטורקית: Pişmaniye; בבוסנית: Ćetenija) הוא ממתק טורקי ובוסני של חוטים עדינים המיוצר על ידי ערבוב קמח קלוי בחמאה לסוכר משוך. לפעמים מקשטים אותו בפיסטוק טחון. על אף שלעיתים משווים אותו לצמר גפן מתוק, גם המרכיבים וגם אופן ההכנה שונים באופן משמעותי.
עד לאחרונה נהגו להכין את הפישמניה בבית ברוב אזורי טורקיה, אך מסורת זו נעלמת כעת במהירות. כיום תהליך הייצור ממוכן חלקית.
שמות חלופיים

ישנם שמות טורקיים רבים ושונים למאכל הזה, המשמשים במחוזות שונים, כשהנפוצים ביותר הם:
tel helva
çekme helva
tel tel
tepme helva
keten helva
מקור ואטימולוגיה

ההתייחסות הטורקית המוקדמת ביותר לפישמניה היא מתכון מאת Şirvani, רופא שכתב במהלך שנות ה-30 של המאה ה-14. הצורה הפרסית pashmak, הקשורה ל-paşmīna ול-paşm, מקור השם הטורקי pişmaniye, מופיע בשירתו של המשורר האיראני אֶבו אישאק, המכונה גם בושאק (נפטר ב-1423 או ב-1427). "פַּשְם" בפרסית פירושו צמר, ו"פשמק" פירושו דמוי צמר.
תיאוריה נוספת היא שייתכן שהוא ממקור קופטי מהמלים "ⲡⲏⲥ-pis",  שפירושה "לערבב קמח עם שומן", ו"ⲛⲏⲓⲛⲓ: נאני או מאני", שפירושו "דבש".
הממתק היה נפוץ במצריים, שם קראו לו "halawat sha'ar" "حلاوة شعر", שפירושו "ממתק שיער".
לקריאה נוספת

סוטרפני
סואן פאדי, ממתק הודי דומה
פשמק
ממתק "זקן הדרקון"
הערות שוליים

↑  Üçer, Müjgan (1992). Sivas Halk Mutfağı. Sivas, 71-72
↑  Yıldırım, Renan, "Ağızda Dağılan Lezzet Pişmaniye", Skylife, February 2003
↑  Şirvani, Muhammed bin Mahmud, 15. Yüzyıl Osmanlı Mutfağı, eds. Mustafa Argunşah and Müjgan Çakır, Istanbul:Gökkubbe Yayınları, 2005, 126-127; Priscilla Mary Işın, Gülbeşeker, Türk Tatlıları Tarihi, İstanbul:Yapı Kredi Yayınları, 2008, 191-192
↑  "Nişanyan Sözlük - pişmaniye" [Nişanyan Dictionary - pişmaniye]. Nişanyan Sözlük (בטורקית). נבדק ב-22 בספטמבר 2018. {{cite web}}:  (עזרה)
↑  Ahmed Cavid, Tercüme-i Kenzü'l-İştiha, eds. Seyit Ali Kahraman, Priscilla Mary Işın, İstanbul:Kitap Yayınevi, 2006, 22, 98
↑  Moawad Dawood Coptic dictionary, P:293b
↑  Moawad Dawood Coptic dictionary, P:206a
פראטס השני

מטבע של פראטס השני
פראטס השני (128-171 לפנה"ס) שלט על האימפריה הפרתית בשנים 138-128 לפנה"ס. בתקופתו עמדה האימפריה הפרתית בפני איומים קשים ממזרח וממערב. המלך הסלאוקי אנטיוכוס השביעי (הגדול) הביס את הפרתים בסדרת קרבות, והצליח לכבוש בחזרה חלק גדול מהשטחים שאבדו לאימפריה הסלאוקית באזור איראן של ימינו. אולם בשנת 129 לפנה"ס, תקף הצבא הפרתי בפיקוד פראטס השני את הצבא הסלאוקי, בעת שחנה במשכנות חורף ליד אקבטנה, והביס אותו. אנטיוכוס השביעי נהרג בקרב, או התאבד אחריו, ובנו סלאוקוס נפל בשבי הפרתים. התבוסה הסלאוקית הייתה מוחלטת, ובעקבותיה שבו הפרתים והשתלטו על כל שטחי האימפריה הסלאוקית ממזרח לנהר פרת. פראטס השני שחרר את דמטריוס השני, שהוחזק כבן ערובה בידי הפרתים במשך עשר שנים, סייע לו לחזור ולתפוס את השלטון על מה שנותר מהאימפריה הסלאוקית, ואף נשא לאישה את אחת מבנותיו. הוא שאף להפוך את הממלכה הסלאוקית, ששלטה עתה רק על אזור סוריה, למדינת חסות פרתית.
בשנת 128 לפנה"ס, זמן קצר לאחר ניצחונו של פראטס על הסלאוקים במערב, הותקפה האימפריה הפרתית על ידי שבטי נוודים ממוצא סקיתי, שפלשו עליה מכיוון צפון-מזרח. פראטס השני יצא לקראתם עם צבאו, אך הובס ונהרג בקרב. דודו, ארטאבנוס השני מונה כיורשו.
פילומינו

חידת פילומינו ברמה בינונית
© 2005 Adam R. Wood, licensed under GFDL
פילוֹמינוֹ (ביפנית: フィルオミノ) היא סוג של חידת היגיון המפורסמת על ידי הוצאות לאור רבות. שם נוסף שפורסם לחידה הוא כיבוש בעלות הברית.
חוקים

המשחק מתבצע על גבי טבלה מרובעת ללא גודל מוגדר;
קווי הטבלה הפנימיים לרוב מנוקדים (כאשר המשחק פורסם ככיבוש בעלות הברית באליפות העולם בחידות, התאים בטבלה היו מעוגלים, אך זהו שיקול אסתטי בלבד.). בחלק מהתאים ישנם מספרים כבר בהתחלה ומתייחסים אליהם כאל "נתונים". המטרה היא לחלק את הטבלה לפוליאומינויים (על ידי מילוי הגבולות) כך שכל מספר נתון בטבלה יהיה בתוך פוליאומינו המורכב ממספר זהה של תאים, וכן אסור ששני פוליאומינויים המורכבים מאותו מספר תאים יהיו חופפים במאונך או במאוזן (כלומר, אסור שיחלקו גבול).
שלא כמו חידות בנות דורו של הפילומינו, אין קשר מחייב בין נתונים ובין פוליאומינויים בפתרון; יכולים להיות שני מספרים זהים בתוך פוליאומינו אחד, וכן יכול להיות מצב בו יהיה פוליאומינו ללא מספר בתוכו כלל.
שיטות פתרון

נוהג נפוץ לפתירת פילומינו הוא להוסיף מספרים לתאים ריקים כאשר ברור למעלה מכל ספק לאיזה גודל של פוליאומינו כל אחד שייך; למספרים אלו אפשר להתייחס כאל נתון לכל דבר ועניין. לא פחות משזה עוזר להבהיר איפה גבול בין גזרות שונות חייב להיות - כמו בין כל שני מספרים שונים, או מסביב לאזור שבו בכל התאים ישנו אותו מספר - זה גם מביא לידי ביטוי את החוק השני של החידה שבעצם אומר כי "אותו המספר לא יכול להופיע בשני צדיו של הגבול", מה שמאיץ מאוד את הפתרון. תופעת לוואי מסקרנת של מיספור כל התאים היא שכאשר גומרים לפתור את החידה, המספרים לבדם מגדירים את הפתרון באופן שאינו משתמע לשני פנים, והגבולות עצמם נראים טריוויאליים. זה הופך את האפשרות להצגת פתרון ללא טבלה למעשית למדי; ואמנם, פתרונות לכיבוש בעלות הברית ניתנים אך ורק באמצעות מספרים (ניקולי תמיד מפרסמת פתרונות לחידות הפילומינו שלה בשתי שיטות ההצגה: גם בעזרת גבולות מצוירים וגם בעזרת מספרים.).
דרך טיפוסית לפתיחת פתרון לחידת פילומינו היא לצייר גבולות ברורים מאליהם בין מספרים נתונים לא זהים והקפת כל הפוליאומינויים המוגדרים לפי הנתונים בלבד ('1'-ים, זוגות של '2'-ים המאונכים או מאוזנים זה לזה וכן הלאה). משם והלאה, על הפותר לחפש שלושה דברים, ייתכן יחד:
עומס אפשרי. כל פוליאומינו בפתרון, אם כבר מוספר כולו, יכלול מספרים זהים השווים לגודלו של הפוליאומינו. אם ישנו מקום בטבלה שבו הוספה של מספר מסוים תגרום לסמיכות (במאונך או במאוזן) של יותר מדי עותקים של מספר זה, אז צריך לצייר גבול בין תא זה למספרים הללו. לעיתים קרובות, הנתונים לבדם מספקים מקרים כאלו; הנפוצים ביותר הם זוג '2'-ים הסמוכים באלכסון: הצבת 2 בכל אחד מן התאים החופפים לשני התאים הללו יחד, יגרום לעומס יתר (3 תאים של 2 בפוליאומינו שגודלו 2). במקרה כזה צריך לצייר ארבעה גבולות (בצורת +) המפרידים בין ה'2'-ים.
תחומים מוגבלים. כל מספר בטבלה - גם משתנה וגם מספר שהוסק בהיגיון - חייב בסופו של דבר להיות מגודר בגבול עם מספר זהה של תאים בתוכו. לעיתים קרובות, תאים מסוימים יצטרכו להיות יחד עם מספר כלשהו מכיוון שאין אפשרות אחרת לאזור של מספר זה להתרחב אלא לשם. המקרה הפשוט ביותר הוא מספר (שונה מ-'1') המגודר משלושה כיוונים; התא שגובל עמו בגבול הרביעי חייב להיות כלול בשטחו, ואם כן, גם חייב לשאת את אותו המספר. אותו עיקרון חל על מספרים המגודרים רק משני צדדים, אך לא יכולים להתפשט למספיק תאים רק בצד אחד וכן הלאה.
תאים מוגדרים. בנסיבות מורכבות יותר, לפעמים עבודה עם תאים ריקים פשוטה יותר מעבודה עם תאים עם מספרים. הדוגמה הפשוטה ביותר לכך היא כאשר תא אחד ללא מספר מגודר כולו; ללא כל עזרה ממספרים אחרים, התא חייב להיות יחיד באזור משלו (מונומינו), ויכול להיות מסומן עם '1'. בדומה לכך, שני תאים ריקים הסמוכים אחד לשני (במאונך או במאוזן) המגודרים יחדיו, חייבים להיות אזור פוליאומינו בעל שני תאים בלבד (דומינו), מכיוון ששני מונומינויים אינם יכולים לחלוק גבול. אפילו תאים באזורים שלא מגודרים לגמרי יכולים להיות מוגדרים; מקרה נפוץ, הוא כאשר לתא ריק הנכלל באזור קטן המגודר ברובו על ידי פוליאומינויים פתורים יש רק גודל חוקי אחד של פוליאומינו המתאים לו, כאשר גדלים אחרים יהיו גדולי מדי, או יגרמו לשני פוליאומינויים באותו גודל לחלוק צלע. הדרך הטובה ביותר להבחין במקרה כזה, היא לשקול אילו מספרים יכול להיות במקום כזה, ולראות אם יש רק מספר אחד כזה.
גרסאות

פיליאומינו מתאים את עצמו לצורות גאומטריות שונות; אפשר לשחק בו בטבלה בצורת משושה, כאשר ההבדל היחיד בכללים הוא החלפת כל המקרים של פוליאומינו בפוליהקס. גרסה אחרת פורסמה על ידי ניקולי תחת השם ניקוג'י; ישנן אותיות כנתונים במקום מספרים, ובין האותיות והפוליאומינויים ישנו קשר ישיר של אחד לאחד, ורק לאותיות זהות ישנו פוליאומינו זהה (בגודל, בצורה, בכיוון ובמצב האות).
גרסת מחשב של המשחק, בה השחקן ממלא מכניס מספרים (המחשב מצייר את הגבולות לשחקן), ידועה בשם "פילינג", "מילוי", והיא חלק מחבילת המשחקים "SGT-Puzzles".
הערות שוליים

↑  http://www.chiark.greenend.org.uk/~sgtatham/puzzles/
פרגה סופר פיקולו

| --- | --- |

Praga Super Piccolo, שנת 1934
 מאפיינים כלליים
 יצרן:  (company) (אנ')
 שנות ייצור:  1934 – 1936
 הרכבה:  צ'כיה צ'כיה
 מודל קודם:  Praga Piccolo
 מודל אחריו:  פרגה ליידי
 מרכב:  מנוע קדמי, מנוע הנעה אחורית
 אורך:  4,450 מ"מ (דגם סדאן)  4,650 מ"מ (דגם אירודינמיק)
 רוחב:  1,570 מ"מ (דגם סדאן)  1,750 מ"מ (דגם אירודינמיק)
 גובה:  1,600 מ"מ (דגם סדאן)  1,655 מ"מ (דגם אירודינמיק)
 משקל:  1,030 ק"ג (דגם סדאן)  1,250 ק"ג (דגם אירודינמיק)
 בסיס גלגלים:  2,700 מ"מ
 מפרט טכני
 מנוע:  4 צילינדרים, 1,660 סמ"ק בטור, המפיק 35 כ"ס ב-3,200 סל"ד, יחס דחיסה 6.2:1
 הילוכים:  תמסורת ידנית - 4 מהירויות
 מהירות מרבית:  100-110 קמ"ש
 צריכת דלק:  11-13 ליטר ל-100 ק"מ
"פרגה סופר פיקולו"
פרגה סופר פיקולו (בצ'כית: Praga Super Piccolo) היא מכונית משפחתית גדולה מתוצרת יצרנית המטוסים והרכב הצ'כית Praga (company) (אנ') אשר יוצרה בין השנים 1934–1936 בצ'כיה.
"פרגה סופר פיקולו"

4 נוסעים.
מנוע קדמי.
מנוע בנזין.
סוג הנעה: הנעה אחורית.
מאייד מתוצרת "זניט".
צמיגים - 5.75x16.
בשנת 1934 נמכרו 500 יחידות.
מחיר היחידה של דגם ה"סטנדרט" בשנת 1934 עמד על 46,500 קורונה צ'כסלובקית (אנ'), בקיץ שנת 1936 מחיר הדגם ירד ל-40,800 קורונה צ'כסלובקית (אנ').
"פרגה סופר פיקולו" > דגמים

סטנדרט סדאן.
אירודינמיק סדאן (aerodynamic sedan), הוצג לראשונה בתערוכת הרכב של ברלין בשנת 1935, הדגם החדש היה בעל צורה מפותלת יותר וכיסוי גלגלים קדמיים ואחוריים. הגרסה האווירודינמית הופקה לצד הסדאן הסטנדרטית.
"פרגה סופר פיקולו" > תצורות

4 דלתות - סדאן.
2 דלתות - קבריולה.
ראו גם

פרגה RV
פרגה גרנד
הערות שוליים

↑  כלי רכב "פרגה" - היסטוריה / ראו "פרגה סופר פיקולו" pragaglobal.com/praga-history
↑  "פרגה סופר פיקולו" web.archive.org/web
↑  "פרגה סופר פיקולו" - מפרט auta5p.eu/lang/en/katalog/auto
↑  "פרגה סופר פיקולו" מפרט ותמונות eurooldtimers.com/eng/galerie-stroj
↑  Tuček, Jan (2017). Auta První Republiky: 1918-1938. Prague: Grada. pp. 121–122.
↑  "פרגה סופר פיקולו" flickr.com/photos
פסו אורוגוואי

| --- | --- |

שטר של 1 פסו אורוגוואי משנת 1896
 משתמשים:  אורוגוואי אורוגוואי ואיי ג'ורג'יה הדרומית ואיי סנדוויץ' הדרומיים איי ג'ורג'יה הדרומית ואיי סנדוויץ' הדרומיים
 סמל:  $ or $U
 ISO 4217:  UYU (numeric: 858) לפני  1993: UYN, UYP
 יחידות משנה
 1/100:  סנטיסימו (Centesimo)
 מטבעות ושטרות
 שטרות בשימוש:  $20, $50, $100, $200, $500, $1000, $2000
 מטבעות בשימוש:   בשימוש שוטף 	$1, $2, $5, $10 לעיתים רחוקות	$50
 בנק מרכזי
 אינפלציה:  7.75% (2021 est.) 9.76% (2020 est.) 7.88% (2019 est.)
 בנק מרכזי:  הבנק המרכזי של אורוגוואי - Central_Bank_of_Uruguay
 http://www.bcu.gub.uy/
 → Uruguayan old peso 
פסו אורוגוואי (בספרדית: Peso uruguayo) הוא שמו של המטבע של אורוגוואי מאז יישוב אורוגוואי על ידי האירופאים.
המטבע הנוכחי, הפסו האורוגוואי, אומץ ב-1993 והוא מחולק ל-100 סנטסימוס, אף על פי שהסנטסימוס אינם בשימוש בפועל כעת.
ההתמודדות עם אינפלציה גוברת

אורוגוואי השיגה יציבות מוניטרית ב-1896, על בסיס תקן הזהב. מצב עניינים נוח זה הסתיים לאחר מלחמת העולם הראשונה. תקופה זו התאפיינה כלא רגועה, עקב קשיים כלכליים, בפרט לאחר מלחמת העולם השנייה, מצב שיצר אינפלציה, שהוחמרה לאחר 1964 ונמשכה בשנות ה-70.
הפסו moneda nacional הוחלף ב-1 ביולי 1975 בפסו הנואבו (פסו חדש; ISO 4217 – קוד UYP) בשיעור של פסו חדש אחד עבור 1,000 פסו ישנים. הפזו הנואבו חולק גם הוא ל-100 סנטיסמוס .
לאחר אינפלציה נוספת, הפסו אורוגוואי (ISO 4217 - קוד UYU) החליף את הפסו הנואבו ב-1 במרץ 1993, שוב בשיעור של 1 חדש ל-1,000 ישן. הליך זה תקף גם היום.
תושבי אורוגוואי התרגלו לפיחות המתמיד של המטבע שלהם. והם מתייחסים לתקופות של התחזקות אמיתית של המטבע כ-atraso cambiario, שפירושו המילולי הוא ש"שער החליפין מאחר" לקראת פיחות עתידי. כתוצאה מחוסר היציבות של המטבע המקומי, המחירים של רוב הפריטים הגדולים (נדל"ן, מכוניות ואפילו משכורות של בכירים) נקובים בדולר ארצות הברית.
בתקופת השלטון הצבאי, בוצע פיחות זוחל של הפסו מול הדולר. טבלה של ערכו העתידי של הדולר (שנקראה הטבליטה ( tablita)) פורסמה מדי יום על ידי הממשלה.
בשנת 1982, המטבע פוחת בפתאומיות ("הטבליטה נשברה"), והביא לפשיטת רגל של אלפי חברות ויחידים. בשנות ה-90 הוכנס מנגנון חדש למתן יכולת חיזוי, הפעם בצורת טווח ניוד, עם שוליים עליונים ותחתונים, שבו הממשלה תתערב.
בשנת 2002, לאחר משבר בנקאי וכתוצאה מגירעון תקציבי עצום, המטבע שוב הורשה לצוף, וכתוצאה מכך איבד כמעט 50% מערכו תוך שבועיים, ושוב הוביל לפשיטת רגל אלפי חברות ויחידים שהחזיקו בחובות. נקוב בדולרים.
בשנת 2004 התפתחה תופעה חדשה, שלא הייתה מוכרת לרוב תושבי אורוגוואי: המטבע התחזק במונחים נומינליים מול הדולר האמריקאי, וערכו השתנה מ-30 פסו לדולר ל-24 פסו לדולר. עד 2008 הגיע שווי הפסו ל-19 פסו לדולר האמריקאי, ובכך החזיר יותר ממחצית מההפסד שלו במהלך המשבר. השערוך הזה הביא למחאות מצד המגזר התעשייתי, שחש כי הוא איבד את התחרותיות, אך עד יולי 2020, הפסו התנפח בשוויו ליותר מ-40 פסו לדולר.
הממשלה מקווה שמטבע צף יביא לניתוק הכלכלה מהדולר האמריקאי. נראה כי אורוגוואי לא מצאה עדיין מנגנון המספק לשער החליפין רמה מסוימת של חיזוי, ובו בזמן מאפשר למדינה להתאים את המחירים שלה כך שהיצוא שלה יישאר תחרותי.
מטבעות

בשנת 1994, הוצגו מטבעות בערכים 10, 20 ו-50 סנטסימוס עשויים מפלדת אל חלד ומטבעות של 1 ו-2 פסו אורוגוואי עשויים מפליז.
מטבעות של 5 ו-10 פסו אורוגוואי הוצגו ב-2003 וב-2004, בהתאמה. המטבעות החליפו שטרות בערכים זהים.
ביולי 2010, הוצאו מהמחזור כל מטבעות הסנטסימוס עקב שימוש נמוך בהם.
בינואר 2011 הוצגו מטבעות חדשים של 1, 2, 5 ו-10 פסו.
| ערך | פני המטבע | גב המטבע | משקל (גרם) | קוטר (מ"מ) | עובי (מ"מ) | חומר | שפת המטבע | שנת הנפקה |
| --- | --- | --- | --- | --- | --- | --- | --- | --- |
| 1 פסו (U$) | חוסה ארטיגס | פסו אחד אורוגוואי | 3.5 | 20 | 1.5 | אלומיניום-ברונזה | חלק | 1994 |
| 1 פסו (U$) | סמל המדינה של אורוגוואי | ארמדילו | 3.5 | 20 | 1.5 | Brass plated Steel | חלק | 2011 |
| 2 פסו (U$) | חוסה ארטיגס | שני פסו אורוגוואי | 4.5 | 23 | 1.6 | אלומיניום-ברונזה | חלק | 1994 |
| 2 פסו (U$) | Uruguayan coat of arms | קפיברה – המכרסם הגדול בעולם | 4.5 | 23 | 1.6 | Brass plated Steel | חלק | 2011 |
| 5 פסו (U$) | חוסה ארטיגס | חמישה פסו אורוגוואי | 6.3 | 26 | 1.7 | אלומיניום-ברונזה | חלק | 2003 |
| 5 פסו (U$) | סמל המדינה של אורוגוואי | ריאה גדולה – סוג עוף | 6.3 | 26 | 1.7 | נחושת | חלק | 2011 |
| 10 פסו (U$) | חוסה ארטיגס+ תאריך לידתו ופטירתו | "תן לאורינטלים להיות נאורים כמו שהם אמיצים" חתימתו של חוסה ארטיגס | 10.4 | 28 | 2.45 | דו מתכתי: אלומיניום-ברונזה במרכז של טבעת עשויה פלדת אל-חלד | חלק | 2000 |
| 10 פסו (U$) | סמל המדינה של אורוגוואי | פומה לפני שמש זורחת עם 19 קרניים | 10.4 | 28 | 2.45 | דו מתכתי: אלומיניום-ברונזה במרכז של טבעת עשויה פלדת אל-חלד | חלק | 2011 |
| 50 פסן (U$) | שמש זוהרת עם פנים, "מאתיים שנה לאירועים היסטוריים" • 1811–2011 | חוסה חרוואסיו ארטיגס | 10.4 | 28 | 2.45 | פלדה מצופה נחושת | חריצים ניצבים |  |